CELEX: 62012TN0172
Language: el
Date: 2012-04-13 00:00:00
Title: Υπόθεση T-172/12: Προσφυγή της 13ης Απριλίου 2012 — Brauerei Beck κατά ΓΕΕΑ — Aldi (Be Light)

30.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 194/23
            
         Προσφυγή της 13ης Απριλίου 2012 — Brauerei Beck κατά ΓΕΕΑ — Aldi (Be Light)
   (Υπόθεση T-172/12)
   2012/C 194/40
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Brauerei Beck GmbH & Co. KG (Βρέμη, Γερμανία) (εκπρόσωποι: G. Hasselblatt και V. Töbelmann, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Aldi GmbH & Co. KG (Mülheim an der Ruhr, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 19ης Ιανουαρίου 2012 στην υπόθεση R 2258/2010-1,
            
         
               —
            
            
               να καταδικάσει το καθού στα δικαστικά του έξοδα καθώς και στα δικαστικά έξοδα της προσφεύγουσας,
            
         
               —
            
            
               να καταδικάσει την αντίδικο ενώπιον του τμήματος προσφυγών στα έξοδα της ενώπιον του τμήματος προσφυγών διαδικασίας, σε περίπτωση παρεμβάσεώς της ενώπιον του Γενικού Δικαστηρίου.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η αντίδικος ενώπιον του τμήματος προσφυγών
   
      Σήμα προς καταχώριση: το εικονιστικό σήμα «Be Light», για προϊόντα των κλάσεων 29, 30 και 32 — κοινοτικό σχέδιο ή υπόδειγμα αριθ. 7165351
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: καταχωρισμένο κοινοτικό σχέδιο ή υπόδειγμα αριθ. 135285 του λεκτικού σήματος «BECK’s», για προϊόντα της κλάσεως 32
   
      Απόφαση του τμήματος ανακοπών: Δέχεται την ανακοπή για όλα τα επίμαχα προϊόντα της κλάσεως 32 και κρίνει ότι, ως προς τα λοιπά αγαθά, μπορεί να συνεχιστεί η διαδικασία καταχωρίσεως του επίμαχου σήματος
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών
   
      Προβαλλόμενοι λόγοι: παράβαση των άρθρων 8, παράγραφος 1, στοιχείο β', και 8, παράγραφος 5, του Κανονισμού 207/2009 του Συμβουλίου.